Štadión Antona Malatinského

Štadión Antona Malatinského (známy aj ako City Arena) je futbalový štadión v Trnave. Je domácim štadiónom klubu FC Spartak Trnava a zároveň reprezentácie Slovenska. Vlastníkom štadióna je mesto Trnava. Štadión má prenajatý na obdobie 30 rokov spoločnosť City-Arena, a.s. Má kapacitu 18 111 miest a spĺňa kritériá UEFA kategórie 4. V rokoch 2013 - 2015 prešiel štadión rekonštrukciou a pribudlo k nemu nákupné centrum. Je druhým najväčším štadiónom na Slovensku. Hrávajú sa na ňom medzištátne zápasy .

Štadión je od 14. januára 1998 pomenovaný po Antonovi Malatinskom, bývalom hráčovi a trénerovi Spartaka, ktorý priviedol mužstvo k trom titulom majstrov Československa. V roku 2016 odhalili tejto osobnosti pri štadióne bronzovú sochu .  V rokoch 2013 - 2015 sa uskutočnila rozsiahla rekonštrukcia štadióna, ktorý sa po jej ukončení stal najmodernejším a najväčším na Slovensku. Slávnostné otvorenie sa konalo 22. augusta 2015, najskôr odohrali exhibičný zápas legendy Spartaka Trnava a Ajaxu Amsterdam s výsledkom 2:4. Prvý gól na novom štadióne strelil Richard Witschge, bývalý hráč Ajaxu a FC Barcelona, za „old boys“ Spartaka bol prvým úspešným strelcom Ľubomír Luhový . Po zápase legiend sa predstavili A-mužstvá Spartaka a brazílskeho klubu Atlético Paranaense (0:2).

 Štadión: 18 111 miest
 Obchodné priestory: 23.660 m2
 Street retail: 4.710 m2
 Administratíva: 2.670 m2
 Hotel: 45 lôžok
 Parkovanie: 1.000 miest
 Multiplex Cinema: 600 miest
 Investičné náklady: 78 mil. € (Športová časť stála 30 miliónov €)
 Územné rozhodnutie: apríl 2013
 Stavebné rozhodnutie: august.2013
 Začiatok výstavby:september 2013
 Dátum dokončenia:august 2015
 Slávnostné otvorenie: 22.8.2015

 História štadióna 

 1925 Zlúčením klubov ŠK a Rapid vznikol klub ŠK Rapid Trnava, ktorý hrával na mieste dnešného štadióna.
 1925 Prvé Tradičné derby najväčších slovenských rivalov sa hralo 21. marca 1926. V Trnave nastúpili domáci v tradičných červeno-čiernych vodorovne pruhovaných dresoch proti bielo-modrému ŠK Bratislava. Trnava vyhrala 3:1.Dva góly dal Žigárdy, jeden Kozma.
 1971 Na južnej tribúne pôvodný betónový ovál nahradila kovová konštrukcia.
 2006 Veľká rekonštrukcia štadióna, prestavbou západnej tribúny, vybudovanie vyhrievaného trávniku, opravu osvetlenia a rekonštrukciu severnej a južnej tribúny.
 1998 Štadión bol pomenovaný na počesť bývalého futbalistu a manažéra Antona Malatinského, ktorý zomrel v roku 1992.
 2015 Bol zrekonštruovaný Štadión Antona Malatinského, v tom čase najmodernejší a najväčší štadión (až do otvorenia Národného futbalového štadióna) na Slovensku a miestom konania medzištátnych zápasov. 

 Medzištátne zápasy 
Reprezentácia  odohrala v Trnave jediný zápas, 27. apríla 1988 v priateľskom stretnutí s mužstvom  remizovala 1:1 . 

Reprezentanti  sa prvý krát predstavili trnavskému publiku 24. apríla 1996 v priateľskom zápase s  (0:0). Prvé víťazstvo zaznamenalo národné mužstvo 29. apríla 1997 nad  (3:1), autorom prvého gólu reprezentácie na štadióne bol Július Šimon, v tom čase hráč domáceho Spartaka.

Po rekonštrukcii v roku 2015 sa stal Štadión Antona Malatinského domovským stánkom reprezentácie, v novej aréne odohrala všetky zápasy kvalifikácie o postup MS 2018. Po nešťastnej prehre 0:1 s , postupne zdolali  (3:0),  (4:0),  (1:0) a  (3:0). V roku 2018 odohrali reprezentanti dve stretnutia prvého ročníka Ligy národov s  (1:2) a  (4:1). 6. septembra 2019 sa v Trnave predstavili vicemajstri sveta 2018 reprezentanti , s ktorými Slovensko prehralo vysoko 0:4, čo je najvyššia prehra národného mužstva na trnavskom štadióne. Aj po otvorení Národného futbalového štadióna hráva reprezentácia niektoré medzištátne zápasy na Štadióne Antona Malatinského.

V roku 2000 bola Trnava spoluorganizátorom ME hráčov do 21 rokov, na štadióne odohrali tri zápasy skupiny A.

 Prvý medzištátny zápas: Československo 1:1, 27. 4. 1988
 Prvý medzištátny zápas reprezentácie Slovenska: Slovensko 0:0, 24. 4. 1996
 Prvé víťazstvo: Slovensko 3:1, 29. 4. 1997
 Prvý gól reprezentácie: Július Šimon,  3:1, 29. 4. 1997
 Prvý kvalifikačný zápas: Slovensko 3:1, 28. 3. 2001, kvalifikácia MS 2002
 Prehľad medzištátnych zápasov 
Por. č.VýsledokSúperDátumTyp zápasu<center>1.<center>1:127. 4. 1988priateľský<center>2.<center>0:024. 4. 1996priateľský<center>3.<center>3:129. 4. 1997priateľský<center>4.<center>3:128. 3. 2001kvalifikácia MS 2002<center>5.<center>1:120. 11. 2002priateľský<center>6.<center>4:02. 4. 2003kvalifikácia ME 2004<center>7.<center>0:017. 11. 2004priateľský<center>8.<center>1:120. 5. 2006priateľský<center>9.<center>0:122. 8. 2007priateľský<center>10.<center>2:512. 9. 2007kvalifikácia ME 2008<center>11.<center>1:229. 3. 2011priateľský<center>12.<center>3:213. 11. 2015priateľský<center>13.<center>0:025. 3. 2016priateľský<center>14.<center>0:04. 6. 2016priateľský<center>15.<center>0:14. 9. 2016kvalifikácia MS 2018<center>16.<center>3:011. 10. 2016kvalifikácia MS 2018<center>17.<center>4:011. 11. 2016kvalifikácia MS 2018<center>18.<center>1:01. 9. 2017kvalifikácia MS 2018<center>19.<center>3:08. 10. 2017kvalifikácia MS 2018<center>20.<center>1:014. 11. 2017priateľský<center>21.<center>1:131. 5. 2018priateľský<center>22.<center>3:05. 9. 2018priateľský<center>23.<center>1:213. 10. 2018Liga národov 2018/19<center>24.<center>4:116. 11. 2018Liga národov 2018/19<center>25.<center>2:021. 3. 2019kvalifikácia ME 2020<center>26.<center>5:17. 6. 2019priateľský<center>27.<center>0:46. 9. 2019kvalifikácia ME 2020<center>28.<center>1:110. 10. 2019kvalifikácia ME 2020<center>29.<center>2:019. 11. 2019kvalifikácia ME 2020<center>30.<center>2:314. 10. 2020Liga národov 2020/21<center>31.<center>1:015. 11. 2020Liga národov 2020/21<center>32.<center>2:227. 3. 2021kvalifikácia MS 2022<center>33.<center>2:130. 3. 2021kvalifikácia MS 2022<center>34.<center>2:211. 11. 2021kvalifikácia MS 2022<center>35.<center>0:16. 6. 2022Liga národov 2022/23<center>36.<center>1:222. 9. 2022Liga národov 2022/23<center>37.<center>0:023. 3. 2023kvalifikácia ME 2024<center>38.<center>1:019. 6. 2023kvalifikácia ME 2024<center>39.<center>4:09. 6. 2024prípravný

 Rekordné návštevy a zaujímavosti 
Najviac divákov tradične chodí na derby Trnava-Slovan, v československej lige bola najvyššia návšteva 28.000 divákov na zápase odvekých rivalov v sezóne 1972/73, v samostatnej slovenskej lige je rekordnou návštevou 24.850 divákov zo sezóny 1994/95 .

 Najvyššia návšteva na ligovom zápase: 28.000 divákov, TrnavaSlovan Bratislava 2:0, 10. 6. 1973  
 Najvyššia návšteva na ligovom zápase po r. 1993: 24.850 divákov, TrnavaSlovan Bratislava 0:0, 8. 4. 1995
 Najvyššia návšteva v európskych pohároch: 30.000 divákov, TrnavaDinamo Bukurešť 2:2, 29. 9. 1971, Európsky pohár majstrov  
 Najvyššia návšteva na medzištátnom zápase Československa: 22.036 divákov,  1:1, 27. 4. 1988
 Najvyššie návštevy na medzištátnom zápase Slovenska:  
18.111 divákov, Slovensko 0:0, 4. 6. 2016
18.111 divákov, Slovensko 0:1, 4. 9. 2016

 Prvý zápas pri umelom osvetlení: TrnavaAustria Salzburg 2:0, 31. 7. 1976, Interpohár
 Prvý ligový zápas pri umelom osvetlení: TrnavaInter Bratislava 0:3, 21. 8. 1976 

 Referencie 
Kategória:Futbalové štadióny na Slovensku
Kategória:Stavby v Trnave
Kategória:FC Spartak Trnava
Kategória:Šport v Trnave